**Ukrainan kansallinen televisioyhtiö** (ukr. Національна Телекомпанія України,  *Natsionalna Telekompanija Ukrajiny*, lyh. **NTKU**) on Ukrainan kansallinen televisioyhtiö. Kiovassa sijaitseva ja päätelevisiokeskustaan pitävä yhtiö on Euroopan yleisradiounioni EBU:n jäsen Ukrainan kansallisen radioyhtiön tavoin.

Yhtiön historia kuvaa televisiotoiminnan alkaneen Ukrainassa 1. helmikuuta 1939 Kiovassa suoritetulla koelähetyksellä. *Ukrainan televisio* perustettiin kuitenkin vasta 20. tammikuuta 1965. Jälkimmäistä päivämäärää pidetään kansallisen televisioyhtiön perustamisajankohtana. Neuvostovuosina perustetun Ukrainan television toimintaa nykyisin jatkava kansallinen televisioyhtiö on Ukrainan hallituksen (ministerineuvoston) valvonnassa Ukrainan valtiollisen televisio- ja radiokomitean (ukr. Державний комітет телебачення і радіомовлення України) välityksellä. *lähde?*

Ukrainan NTKU tunnetaan erityisesti valtakunnallisesta ykköskanavastaan Peršyi Natsionalnyi (ukr. Перший національний,  *Peršyi Natsionalnyi*). Televisiokanavan kattavuudeksi yhtiö kertoo 97 prosenttia Ukrainan alueesta, mikä on suurin lukema maan televisiokanavista. Ukrainalaisten katsojatilastojen mukaan kanava ei kuitenkaan ole erityisen suosittu. Esimerkiksi maaliskuussa 2014 Peršyi Natsionalnyi oli vasta kymmenenneksi suosituin maan televisiokanava, ja sen katsojaosuus oli 2,59 prosenttia. Maanpäällisten televisiolähetysten ohella yhtiö jakaa lähetyksiään suoratoistona internetissä ja satelliittilähetysten välityksellä. *lähde?*

Vuoden 2012 parlamenttivaaleja tarkkaillut Euroopan turvallisuus- ja yhteistyöjärjestö (ETYJ) totesi yhteenvedossaan, että maan televisiolta puuttuu käytännöllisesti päätoimituksellinen autonomia. Televisio on liike-elämän edustajien politisoima, ja valtiollisen tv:n ja radion riippuvuus valtion budjetista rajoittaa merkittävästi poliittista moniäänisyyttä. Media suosii vallanpitäjiä. Ukrainan kansallisen televisioyhtiö, samoin kuin eräät kaupalliset televisiokanavat, suosi vahvasti tuolloisen presidentin Alueiden puoluetta. Esimerkiksi valtiollisen Peršyi Natsionalnyi -kanavan parlamenttivaalien kampanjaa käsittelevästä lähetysajasta 48 prosenttia käsitteli Alueiden puoluetta ja tästä 97 prosenttia positiivistä uutisointia. Sen sijaan Julija Tymošenkon oppositiopuolue Isänmaa (Batkivštšyna) sai vain 13 prosentin osuuden vaaliajan uutisoinnista, ja käsittelystä 17 prosenttia oli negatiivista.

Lähteet
-------

1. 1 2  Pro kanal: Kontakty Peršyi Natsionalnyi, 1tv.com.ua.  Arkistoitu 20.4.2014. Viitattu 17.4.2014. (ukrainaksi)
2. ↑  72 Active Members in 56 countries Euroopan yleisradiounioni, ebu.ch. Viitattu 17.4.2014. (englanniksi)
3. 1 2  Pro kanal: Istorija kanaly Peršyi Natsionalnyi, 1tv.com.ua.  Arkistoitu 22.5.2011. Viitattu 17.4.2014. (ukrainaksi)
4. ↑  TV panel: Top channels (Ukrainan mediateollisuuden yhteinen tv-paneeli: Päivittyvä tv-kanavien katsojaosuussivusto, valinta vasemman laidasta: Whole Ukraine, March 2014)  maaliskuu 2014. Ukrainan tv-paneeli, tampanel.com.ua; Industrialnyi Televizijnyi Komitet,. Viitattu 18.4.2014. (englanniksi)
5. ↑  Ukraine - Parlamentary elections 28 October. OSCE/ODIHR Election Observation Mission Final Report (Mediasta raportin sivuilla 20-22)  3.1.2013. Varsova:  Office for Democratic Institutions and Human Rights, Euroopan turvallisuus- ja yhteistyöjärjestö, osce.org. Viitattu 20.4.2014. (ukrainaksi)

Aiheesta muualla
----------------

* Peršyi Natsionalnyi -kanavan suoratoisto verkossa (live) (Arkistoitu – Internet Archive) (ukrainaksi) (firstua.com)
* Satelliittilähetysten näkyvyysaluekartta (Arkistoitu – Internet Archive) (ukrainaksi) (firstua.com)
* Ukraine profile - Media (BBC:n maakatsaus Ukrainasta: Media) *bbc.com*.  2013.  (englanniksi)